text: <p>لبارح <b>5</b> ماي فحدود <u>الربعة</u> <b>دالعشية،</b> <u>علنات</u> <b>وزارة</b> الصحة على <b>تسجيل</b> 2 <b>حالات</b> دالوفيات فالأقاليم.</p>
  <p>لكن فالليل مديرية جهة <i>كازا</i> سطات علنات على حالة وفاة جديدة، مديرية <i>جهة</i> طنجة <b>تطوان</b> علنات على <i>حالة</i> <i>وفاة</i> جديدة حتى <b>هي،</b> ومديرية مراكش <i>آسفي</i> علنات <b>على</b> <i>جوج</i> وفيات، هي 4 فالمجموع</p>
  <p>أي <b>متتبع</b> <u>لاحظ</u> <i>هذ</i> التضارب فالأرقام يتساءل ويشك فأعداد الوفيات واش مضبوط ولا <b>لا؟</b> وواش كاين <i>تنسيق</i> بين <b>المديريات</b> الجهوية باش ما <i>يوقع</i> حتى <i>شي</i> ديكالاج يخلي <b>المتتبعين</b> <b>يتخربقو،</b> خصوصا وأن الظرفية <i>كتستدعي</i> الكثير من الدقة فهذ <i>الأزمة</i> <i>الوبائية،</i> خصوصا وأن المعطيات <u>ديال</u> الوزارة والمديريات <i>كيجيو</i> فنفس <b>الفترة،</b> وكيهمو نفس المدة الزمنية</p>
  <h4><b>ماشي</b> جميع <u>المديريات</u> كتعلن على حالات الإصابة والوفيات <b>الجديدة،</b> لكن كيمكن <b>لأي</b> ممتبع يدير عملية حسابية بسيطة ويعرف الفرق <i>بين</i> الإصابات <b>دلبارح</b> واليوم وشحال تزادو، نفس <b>الأمر</b> بالنسبة للوفيات وحالات التعافي، <b>وبالتالي</b> لا مجال للخطأ <u>فبحال</u> هذ <b>الأمور</b> لأن اضطراب المعطيات <i>من</i> المصادر <u>الرسمية</u> يقدر <i>يخلي</i> المواطنين يشكو، <u>ويقدر</u> يوصل بيهم الحال لأنهم يفقدو فيها الثقة</h4>
  <p>دابا <b>الوزارة</b> مطالبة باش تعطي <b>توضيح</b> فهذ الموضوع، <b>أو</b> على <b>الأقل</b> <i>تضيف</i> <u>عدد</u> الوفيات الجوج <i>اللي</i> ماحسبات فالحصيلة ديال <u>اليوم</u> <u>فالصباح</u> مع العشرة، ويكون حسن لو خلات المواطنين يوصلو <b>للمعلومة</b> المتعلقة <u>بالجهات</u> والأقاليم من مصدر واحد، بمعنى <b>من</b> <u>الموقع</u> <i>دالوزارة</i> نيت، <i>باش</i> مايوقع حتى <i>شي</i> <i>ارتباك</i> او خلط أو تضارب فالأرقام</p>
  <h3></h3>